Covid-19-statistieke: Amper helfte herstel al van virus | Maroela Media
Dr. Zweli Mkhize. Foto: GCIS
Die getal bevestigde Covid-19-gevalle in Suid-Afrika het teen Sondagaand op 22 583 gestaan.
Volgens dr. Zweli Mkhize, minister van gesondheid, het 11 110 mense reeds van die virus herstel. Daar is intussen nog 22 Covid-19-verwante sterftes aangeteken en die nasionale dodetal staan nou op 429.
Die Wes-Kaap het steeds verreweg die meeste Covid-19-gevalle, naamlik 14 740 (65,3%). Gauteng het 2 773 gevalle (12,3%) en die Oos-Kaap 2 690 (11,9%). Daar is reeds 281 sterftes in die Wes-Kaap aangeteken, gevolg deur 59 in die Oos-Kaap en 49 in KwaZulu-Natal.
Volgens Mkhize is 583 855 Covid-19-toetse reeds gedoen, waarvan 19 485 in die afgelope 24-uur-toetssiklus gedoen is.
Pres. Cyril Ramaphosa het Sondagaand tydens sy toespraak aan die land gesê 842 mense word in hospitale vir Covid-19-simptome behandel, van wie 128 in hoë sorg is. Hy het ook bekend gemaak dat al meer as 12 miljoen siftings gedoen is.
"Daar is nagenoeg 60 000 gemeenskapsgesondheidsorgwerkers wat van deur tot deur gaan reg oor die land om moontlike gevalle van die koronavirus te identifiseer."
Volgens Ramaphosa is ter voorbereiding van die verwagte toename in infeksies 20 000 hospitaalbeddens vir Covid-19-gevalle opsygesit en word 27 veldhospitale landwyd gebou. Sommige van dié hospitale is reeds gereed om pasiënte in te neem.
Ramaphosa het bygevoeg een van die grootste uitdagings is die tekort aan diagnostiese mediese toerusting en dit het bygedra tot die tydsame omkeertye van die toetsing vir die koronavirus.
"Daar is 'n reusepoging wêreldwyd aan die gang om 'n entstof te ontwikkel en Suid-Afrika is deel hiervan."
Vlak 3: DA, VF Plus verwelkom aankondiging; EFF verwerp dit
Met die anc sal hulle enige iets se om aan ons te bewys dat hulle weet wat hulle doen. Wag sie syfers sal,nog uitkom
Regering bluf/troos hulself met hul syfers. Dié wat getoets, herstel, of gesif is – is nie bevrywaar dat hulle nie weer sal siek word/nie sal siek word nie. Dié herstellers se liggame kan sodanig afgetakel wees, dat 'n tweede of derde virus aanval, noodlottig kan wees…. Wat COVID 19 self betref – ek kan myself nie daarvan oortuig dat almal rondom die aardbol tegelyk mislei kan word nie. Ek glo dat die virus wel bestaan. Dat sommige regerings dit tot hul eie voordeel/verskuilde agends kan gebruik, is natuurlik moontlik en baie debateerbaar…. As volwassenes, ouers, werkgewers, gemeenskapsleiers, ens ens –… Lees meer »
Kritiek belangrike vrae: – Net 128 in hoësorg? Of is dit eerder intensiewe sorg? (Daar is 'n groot verskil.) Waar? Wat is die kapasiteit? Dis die belangrikste meting van "sukses". – As ons plebiete nie weet waar presies hierdie "clusters" is nie, kan ons nie werklik veilig wees nie. Die Amerikaners wys hulle s'n duidelik in "countys", waar dit sin maak en vrees teenwerk. – As hulle al die toetse mors op simptoomvrye deur-tot-deur siftings, ontneem hulle nie net baie siek mense van betydse resultate nie, maar dryf ook verarming en vrees ipv om dit aan te spreek. Dis sinloos… Lees meer »
Vriende, ek gaan moontlik oor die kole gehaal word oor my stelling, maar almal wéét (dwarsoor die wêreld!) dat hierdie Covid 19 "getalle" word gemanipuleer. Vraag is net: HOEKOM?
Stem Jan die mense wat hul nie toets nie gaan siek raak kyk mooi die gemors. Hierdie vlakke is vir die AU en WGO wat die anc prys vir hulle hantering van die virus. My wereld steur sy people hul nie aan vlakke nie. Dink ons is al by 1